CELEX: 31996D0298
Language: hu
Date: 1996-02-23 00:00:00
Title: A Bizottság határozata (1996. február 23.) a friss baromfihús meghatározott harmadik országokból történő behozatalára vonatkozó állat-egészségügyi feltételek és a szükséges állatorvosi bizonyítványok meghatározásáról szóló 94/984/EK határozat módosításárólEGT vonatkozású szöveg

Fontos jogi nyilatkozat

|

31996D0298

Hivatalos Lap L 114 , 08/05/1996 o. 0033 - 0034

		A Bizottság határozata(1996. február 23.)a friss baromfihús meghatározott harmadik országokból történő behozatalára vonatkozó állat-egészségügyi feltételek és a szükséges állatorvosi bizonyítványok meghatározásáról szóló 94/984/EK határozat módosításáról(EGT vonatkozású szöveg)(96/298/EK)AZ EURÓPAI KÖZÖSSÉGEK BIZOTTSÁGA,tekintettel az Európai Közösséget létrehozó szerződésre,tekintettel a legutóbb a 93/121/EK irányelvvel [1] módosított, a friss baromfihús Közösségen belüli kereskedelmét és harmadik országokból történő behozatalát szabályozó állat-egészségügyi feltételekről szóló, 1991. június 26-i 91/494/EGK tanácsi irányelvre [2] és különösen annak 11. cikke (1) bekezdésére,mivel a legutóbb a 95/302/EK határozattal [3] módosított 94/984/EK bizottsági határozat [4] meghatározta a friss baromfihús meghatározott harmadik országokból történő behozatalára vonatkozó állat-egészségügyi feltételeket és a szükséges állatorvosi bizonyítványokat;mivel, az ezen országokból kapott – egyes esetekben a Bizottság szolgálatai által végzett helyszíni vizsgálat eredményeivel kiegészített – információkkal összhangban az országok listája most már kiegészíthető Argentínával, Bulgáriával, Litvániával, Madagaszkárral és Szlovéniával, továbbá meg lehet határozni Kína régiókba sorolását; mivel mindazonáltal Madagaszkár kizárólag a liba- és kacsamáj tekintetében képes teljesíteni az A. minta követelményeit;mivel e változásokhoz bizonyos haladékot kell biztosítani, hogy a tagállamok illetékes hatóságai e határozatot végre tudják hajtani; mivel a Kínából történő behozatal esetében további haladék szükséges, tekintettel ezen ország régiókba sorolására;mivel a határozat címét ki kell terjeszteni a harmadik országokra általában, és a meghatározott harmadik országokra történő utalást el kell hagyni;mivel az e határozatban előírt intézkedések összhangban vannak az Állat-egészségügyi Állandó Bizottság véleményével,ELFOGADTA EZT A HATÁROZATOT:1. cikkA 94/984/EK bizottsági határozat a következőképpen módosul:1. a címből a "meghatározott" szót el kell hagyni;2. az I. melléklet helyébe e határozat melléklete lép.2. cikkEzt a határozatot 1996. március 1-jétől kell alkalmazni.3. cikkEnnek a határozatnak a tagállamok a címzettjei.Kelt Brüsszelben, 1996. február 23-án.a Bizottság részérőlFranz Fischlera Bizottság tagja[1] HL L 340. 1993.12.31., 39. o.[2] HL L 268., 1991.9.24., 35. o.[3] HL L 185., 1995.8.4., 50. o.[4] HL L 378., 1994.12.31., 11. o.--------------------------------------------------MELLÉKLET"I. MELLÉKLETA friss baromfihús Közösségbe történő behozatalához a II. mellékletben meghatározott bizonyítványok használatára jogosult harmadik országok vagy harmadik országok részeiMegjegyzés:az A és B betűk a II. melléklet 2. részében meghatározott mintára utalnak.ISO-kód | Ország | Területrészek | Használandó minta |AR | Argentína | | B |AU | Ausztrália | | A |BG | Bulgária | | A |BR-1 | Brazília | Rio Grande do Sul, Santa Catarina, Paraná, Sáo Paulo és Mato Grosso do Sul állam | A |CA | Kanada | | A |CH | Svájc | | A |CL | Chile | | A |CN | Kína (Népköztársaság) | Sanghaj városi körzete, kivéve Chongming megyét, valamint Shandong tartományban Weifang, Linyi és Quingdao terület | B |CY | Ciprus | | A |CZ | Cseh Köztársaság | | A |HR | Horvátország | Zagrebacka, Krapinsko-Zagorska, Varazdinska, Koprivnicko-Krizevacka, Bjelovarsko-Bilogorska, Primorsko-Goranska, Viroviticko-Podravska, Pozesko-Slavonska, Istarska, Medimurska és Grad Zagreb megye | A |HU | Magyarország | | A |IL | Izrael | | A |LI | Litvánia | | A |MG | Madagaszkár | | A |NZ | Új-Zéland | | A |PL | Lengyelország | | A |RO | Románia | | A |SI | Szlovénia | | A |SK | Szlovákia | | A |TH | Thaiföld | | B |US | Amerikai Egyesült Államok | | A |"--------------------------------------------------